text: ঢাকাস্থ লক্ষ্মীপুর জেলা সমিতির উদ্যোগে গত ২৫ ফেব্রুয়ারি উত্তরাস্থ দিয়াবাড়ি আর পি সিটিতে জীবন-সদস্য সংবর্ধনা ও বনভোজন ২০১৭ অনুষ্ঠিত হয়। বসন্ত সকালে লক্ষ্মীপুরবাসীর এ মিলনমেলার শুভ উদ্বোধন করেন বাংলাদেশের সাবেক প্রধান বিচারপতি মোহাম্মদ রুহুল আমিন। সন্ধ্যায় দিনব্যাপী বর্ণাঢ্য অনুষ্ঠানের সমাপ্তি টানেন সমিতির সভাপতি বিশিষ্ট সমাজসেবী ফরিদ আহমেদ ভূইয়া। আনন্দঘন পরিবেশে আয়োজিত এ অনুষ্ঠানে জেলার সর্বস্তরের অধিবাসী উপস্থিত ছিলেন; যাদের মধ্যে অন্যতম ছিলেন সাবেক মন্ত্রী আ স ম আবদুর রব এমপি, সাবেক এমপি মোঃ হারুনুর রশীদ, এম এ গোফরান, লক্ষ্মীপুর-১ আসনের সংসদ সদস্য লায়ন এম এ আউয়াল, সমিতির প্রাক্তন চার সভাপতি সাবেক সচিব কে এম নাজমুল আলম সিদ্দিকী, লক্ষ্মীপুর জেলা পরিষদের চেয়ারম্যান মোঃ শামসুল ইসলাম, সাবেক সচিব এ এম এম রেজা-ই-রাব্বী ও ইসমাইল জবিউল্লাহ। আরো উপস্থিত ছিলেন দুদক'র সাবেক চেয়ারম্যান মোঃ বদিউজ্জামান, রেলওয়ের সাবেক এডিজি ইঞ্জিঃ সৈয়দ হোসেন, গণপূর্ত বিভাগের সাবেক প্রধান প্রকৌশলী ইঞ্জিঃ সিদ্দিক উল্লাহ, লক্ষ্মীপুর জেলা সমিতির পৃষ্ঠপোষক পরিষদের চেয়ারম্যান আনোয়ার হোসেন চৌধুরী এবং সদস্য-সচিব মোঃ শামছুল হুদা, ঢাকা ব্যাংক এর এমডি সৈয়দ মাহবুবুর রহমান, রামগঞ্জ উপজেলা পরিষদের সাবেক চেয়ারম্যান মনির হোসেন চৌধুরী, লেঃ কর্নেল (অবঃ) জাকির হোসেন, লেঃ কর্নেল (অবঃ) মোঃ রুহুল আমিন, ব্রিগেঃ জেনাঃ মাহবুবুর রশিদ, আরআই ডিএস'র ইডি ভবতোষ নাথ, মুক্তিযোদ্ধা হামদে রাব্বী, দুদক'র পরিচালক সৈয়দ ইকবাল হোসেন, লক্ষ্মীপুর বার্তা এবং বিশ্ববিদ্যালয় ক্যাম্পাস পত্রিকার সম্পাদক ড. এম হেলাল, বিজেম'র ইডি মির্জা তারেকুল কাদের, সেন্ট্রাল ইন্স্যুরেন্স এর অতিঃ ব্যবস্থাপনা পরিচালক মোঃ বদরুল আমিন প্রমুখ।
  সমিতির সহ-সভাপতিদের মধ্যে উপস্থিত ছিলেন মেঘনা ব্যাংক এর এমডি মোহাম্মদ নুরুল আমিন, সাবেক অতিরিক্ত সচিব মোঃ আবদুজজাহের আজিম চৌধুরী, সিনিয়র ডেপুটি সি এন্ড এ জি- এ কে এম জসিম উদ্দিন, নিপ্পন গ্রুপ এর চেয়ারম্যান ইঞ্জিঃ মোহাম্মদ মোহাব্বত উল্লাহ সিআইপি প্রমুখ।
  অনুষ্ঠানে এবছর ২৬৩ জন জীবন-সদস্যকে সংবর্ধনা প্রদান করা হয়। দিনব্যাপী অনুষ্ঠানে বিভিন্ন আয়োজনের মধ্যে সকাল-বিকালের নাস্তা, দুপুরের আহার, মনোজ্ঞ সাংস্কৃতিক অনুষ্ঠান, আকর্ষণীয় র্যাফেল ড্র, কুইজ পর্ব ইত্যাদি অন্তর্ভুক্ত ছিল।
  অনুষ্ঠানে আপন আহসানের সুরে ও কন্ঠে লক্ষ্মীপুর জেলার ইতিহাস-ঐতিহ্য নিয়ে একটি থীম সং পরিবেশিত হয়। সমগ্র অনুষ্ঠান পরিচালনা ও উপস্থাপনায় ছিলেন সমিতির সহ-সভাপতি অ্যাডঃ সফিক মাহমুদ পিন্টু (আহবায়ক, অনুষ্ঠান উপ-কমিটি), ইঞ্জিঃ ফখরুল হায়দর চৌধুরী (সমিতির সাধারণ সম্পাদক), মোঃ সামছুল আমিন (যুগ্ম আহবায়ক, অনুষ্ঠান উপ কমিটি), মোঃ হেদায়েত হোসেন (সদস্য সচিব, অনুষ্ঠান উপ-কমিটি), সুলতানা ইয়াসমিন (নারী বিষয়ক সম্পাদক)।
  সার্বিক সহযোগিতায় আরো ছিলেন সমিতির কর্মকর্তা লায়ন আবুল বাসার শেখ (সাংগঠনিক সম্পাদক), লায়ন খোরশেদ আলম (সহ সাংগঠনিক সম্পাদক), মোহাম্মদ ফজলে রেজা সুমন (অর্থ সম্পাদক), অ্যাডঃ আব্দুর নূর ভূঞা বাবলু (অফিস ব্যবস্থাপনা সম্পাদক), ইঞ্জিঃ কাজী নিজাম উদ্দিন (সহ-অফিস ব্যবস্থাপনা সম্পাদক), অ্যাডঃ রেজাউল করিম নিজাম (আইন বিষয়ক সম্পাদক), খন্দকার নাজির আহমেদ (সাহিত্য ও প্রকাশনা সম্পাদক), হারুনের রশিদ (তথ্য ও জনসংযোগ সম্পাদক), এ্যাডঃ প্রাণ নাথ (কৃষি, শিল্প ও সমবায় সম্পাদক), প্রকৌশলী আবুল কালাম আজাদ (শিক্ষা, ছাত্র ও যুব সম্পাদক), জসিম উদ্দিন-৩ (কার্যনির্বাহী সদস্য), নাসরিন মাসুদ (কার্যনির্বাহী সদস্য) প্রমুখ।